Πυροβολισμοί σημειώθηκαν λίγο πριν τις 13.00 της Παρασκευής (τοπική ώρα) σε αεροδρόμιο της Φλόριντα στις ΗΠΑ, με αποτέλεσμα να σκοτωθούν πέντε άνθρωποι και να τραυματιστούν οκτώ ακόμη. Ένας άνδρας, για άγνωστους μέχρι στιγμής λόγους, άνοιξε πυρ στο χώρο παραλαβής αποσκευών του αεροδρομίου Fort Lauderdale-Hollywood International Airport, στο δεύτερο κτίριο (Terminal 2). O δράστης βρίσκεται στα χέρια της αστυνομίας.

ADVERTISING

Σύμφωνα με τον γερουσιαστή της Φλόριντας, Μπιλ Νέλσον, ο δράστης είναι ο Εστέμπαν Σαντιάγκο. Ο ύποπτος είχε στην κατοχή του μια στρατιωτική ταυτότητα, η γνησιότητα της οποίας δεν έχει προς το παρόν επιβεβαιωθεί, διευκρίνισε ο γερουσιαστής. Ένας αυτόπτης μάρτυρας περιέγραψε ότι αρχικά νόμιζε πως κάποιος είχε ρίξει βαρελότα, προτού αρχίσουν να αντηχούν τα ουρλιαχτά των επιβατών που έτρεχαν πανικόβλητοι μακριά από το σημείο της επίθεσης, στην ζώνη παραλαβής των αποσκευών.

Πυροβολούσε τον κόσμο αδιακρίτως

«Πυροβολούσε τον κόσμο αδιακρίτως» περιέγραψε ο Μαρκ Λία, στο τηλεοπτικό δίκτυο MSNBC, συμπληρώνοντας πως ο δράστης είχε ένα περίστροφο και πολλούς γεμιστήρες. «Παρέμεινε ήρεμος όλη την ώρα» πρόσθεσε τονίζοντας ότι ο ένοπλος έστρεψε το όπλο του εναντίον των ανθρώπων που προσπαθούσαν να κρυφτούν.

Η «ηρεμία» του ενόπλου

Ο ύποπτος, σύμφωνα με τον αυτόπτη μάρτυρα, δεν επιχείρησε να διαφύγει. Αφού του τελείωσαν οι σφαίρες, κατέβασε το όπλο του και δεν αντιστάθηκε στη σύλληψή του. «Δεν υπήρξαν πυροβολισμοί από κανέναν αστυνομικό» επισήμανε ο σερίφης της κομητείας του Μπρόουαρντ, Σκοτ Ίσραελ, κατά τη διάρκεια μιας συνέντευξης τύπου στο αεροδρόμιο.

Ο σερίφης δεν επιβεβαίωσε την ταυτότητα του δράστη ούτε τους λόγους της επίθεσης. Την ίδια ώρα ο διοικητής της Κομητείας του Μπρόουαρντ Τσιπ Λαμάρκα δήλωσε σήμερα ότι ο ένοπλος έφθασε αεροπορικώς εκεί και πήρε το όπλο από την αποσκευή του που είχε ήδη περάσει από έλεγχο προτού ανοίξει πυρ.

Ο ένοπλος ήταν ένας επιβάτης σε πτήση καναδικής εταιρείας με ένα όπλο που είχε περάσει από έλεγχο

«Ο ένοπλος ήταν ένας επιβάτης σε πτήση καναδικής εταιρείας με ένα όπλο που είχε περάσει από έλεγχο» ανήρτησε στον λογαριασμό του στο Facebook. «Πήρε την τσάντα του και έβγαλε το όπλο από το εσωτερικό της, πήγε στο μπάνιο για να το γεμίσει. Βγήκε πυροβολώντας ανθρώπους στην περιοχή παραλαβής αποσκευών».

Δεν έχουμε καμιά ένδειξη πως ο δράστης είχε κάποιο συνεργό. Βρίσκεται υπό κράτηση και ερευνάμε την υπόθεσ

"Δεν έχουμε καμιά ένδειξη πως ο δράστης είχε κάποιο συνεργό. Βρίσκεται υπό κράτηση και ερευνάμε την υπόθεση" ανέφερε η επικεφαλής του τμήματος Broward Sherriff που αναζητούν το κίνητρο του μακελάρη.

Ολόκληρα τμήματα του αεροδρομίου έχουν εκκενωθεί, ενώ ακόμη και οι επιβάτες που είχαν επιβιβαστεί σε αεροσκάφη, αναγκάστηκαν να εγκαταλείψουν το αεροδρόμιο. O πρώην εκπρόσωπος του Λευκού Οίκου Ari Fleisher μετέδιδε νωρίτερα από το αεροδρόμιο: "Είμαι στο Fort Lauderdale. Έπεσαν πυροβολισμοί. Όλοι τρέχουν".

Το Russia Today σχολιάζει πως αναφέρθηκαν τρία περιστατικά "κόκκινου", πέντε "μαύρου" και ένα "κίτρινου" συναγερμού, που όπως εξηγεί αναφέρεται σε κρίσιμη κατάσταση, νεκρούς και σταθερή κατάσταση της υγείας των ατόμων που δέχτηκαν τα πυρά.

Δεκάδες είναι οι αναφορές μαρτύρων στα μέσα κοινωνικής δικτύωσης, όπου περιγράφεται η ένταση και η αγωνία όσων βρίσκονται στο αεροδρόμιο.

Από κοντά παρακολουθεί την υπόθεση ο Ντόναλντ Τραμπ, ο οποίος και σχολίασε στο twitter. "Παρακολουθώ την άθλια κατάσταση στη Φλόριντα. Μόλις επικοινώνησα με τον Κυβερνήτη Σκοτ. Οι σκέψεις και οι ευχές μας σε όλους. Να είστε ασφαλείς" έγραψε.

Όλες οι πτήσεις έχουν ακυρωθεί προσωρινά. Πτήσεις που βρίσκονταν σε απόσταση 50 μιλίων από το αεροδρόμιο κατάφεραν να προσγειωθούν, ενώ για τις υπόλοιπες προγραμματίστηκε αλλαγή δρομολογίου ή καθυστέρηση απογείωσης.